CONVOCATÒRIA PER A ADJUDICAR LA DIRECCIÓ I EL MUNTATGE D'UNA OBRA DE TEATRE EN LA UNIVERSITAT PERMANENT DE LA UNIVERSITAT D'ALACANT PER AL CURS 2018/2019 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4735)
  + [Valencià](/va/acuerdo/4735)






Selector de idioma

Leer

* [Español](/es/acuerdo/4735)
* [Valencià](/va/acuerdo/4735)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A ADJUDICAR LA DIRECCIÓ I EL MUNTATGE D'UNA OBRA DE TEATRE EN LA UNIVERSITAT PERMANENT DE LA UNIVERSITAT D'ALACANT PER AL CURS 2018/2019[Butlletí Oficial Universitat d'Alacant](/ca/Publicacion)
==================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A ADJUDICAR LA DIRECCIÓ I EL MUNTATGE D'UNA OBRA DE TEATRE EN LA UNIVERSITAT PERMANENT DE LA UNIVERSITAT D'ALACANT PER AL CURS 2018/2019

Data d'aprovació
:   31/05/2018

Data de publicació
:   31/05/2018

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4735.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4735)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4735)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A ADJUDICAR LA DIRECCIÓ I EL MUNTATGE D'UNA OBRA DE TEATRE EN LA UNIVERSITAT PERMANENT DE LA UNIVERSITAT D'ALACANT PER AL CURS 2018/2019&url=https://www.boua.ua.es/va/acuerdo/4735)

**Títol:** CONVOCATÒRIA PER A ADJUDICAR LA DIRECCIÓ I EL MUNTATGE D'UNA OBRA DE TEATRE EN LA UNIVERSITAT PERMANENT DE LA UNIVERSITAT D'ALACANT PER AL CURS 2018/2019

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dijous, 31 de maig de 2018

CONVOCATÒRIA PER A ADJUDICAR LA DIRECCIÓ I EL MUNTATGE D'UNA OBRA DE TEATRE EN LA UNIVERSITAT PERMANENT DE LA UNIVERSITAT D'ALACANT PER AL CURS 2018/2019

El Vicerectorat de Cultura, Esport i Llengües de la Universitat d'Alacant (en endavant VCEL) fa una convocatòria pública per a adjudicar la direcció i el muntatge d'una obra de teatre en la Universitat Permanent de la Universitat d'Alacant per al curs 2018-2019. Aquesta convocatòria es regeix per les següents bases:

1. El VCEL convoca un projecte per a adjudicar el muntatge i la direcció d'una obra teatral dirigida a l'alumnat de la Universitat Permanent de la Universitat d'Alacant. El projecte ha d’incloure una proposta escenogràfica i ha d’acompanyar-se del curriculum vitae.

2. Poden participar-hi les professionals i els professionals que acrediten coneixements i experiència en la direcció i el muntatge d'obres teatrals i que complisquen les bases d'aquesta convocatòria.

Les persones interessades hauran d’emplenar el formulari disponible en l’adreça

<http://web.ua.es/va/vr-cultura/convocatories/teatre/>

on hauran d’adjuntar la documentació sol·licitada (currículum i projecte). El pes total dels documents adjunts no ha de superar els 5MB. Rebran un correu electrònic de confirmació amb un número de referència.

Encara que un aspirant concórrega a les diverses convocatòries del VCEL (l’Aula de Teatre, l’Aula Teatre-UPUA, l’Aula de Dansa i l’Aula de Musica- Coral) i quede en primer lloc amb més d’un projecte, el VCEL només li n’adjudicarà un.

La data màxima per a la recepció de les sol·licituds és el 27 de juny de 2018.

4. El projecte que resulte escollit ha de complir les condicions d'actuació i representació següents, juntament amb les bases exposades:

a) començar els assajos a partir d'octubre de 2018.

b) Tenir disponible el muntatge seleccionat per a la representació, a la Universitat d'Alacant, al juny de 2019.

c) Si per alguna raó no s'aconsegueix formar grup i, per tant, no es pot estrenar al juny, s'entendrà que el muntatge queda anul·lat. En aquest cas, el director o la directora del muntatge cobrarà la part prorratejada estipulada en aquesta convocatòria pels mesos treballats.

d) Durant el curs 2019-2020, dur a terme el nombre de representacions que dispose el VCEL tant al campus de la Universitat d'Alacant, com en certàmens d’àmbit estatal, com als circuits de les seus universitàries o en aquelles poblacions amb les quals la Universitat d'Alacant té signats convenis de col·laboració i intercanvi culturals.

e) En cas que hi haja peticions perquè l'obra es represente fora dels itineraris abans esmentats, el VCEL ha de ser informat prèviament i donar el vistiplau.

5. El VCEL, per la seua banda, assumirà les obligacions següents amb la producció seleccionada:

a) Realitzarà la producció executiva del projecte i facilitarà les representacions durant el període corresponent al curs.

b) Abonarà la quantitat de 5.500 € (IVA inclòs) en concepte d'ajuda a la direcció i al muntatge, prèvia presentació de la factura nominal corresponent.

c) Pagarà la quantitat de 125 € (IVA inclòs) a la directora o director seleccionats per cada representació durant el curs acadèmic 2019-2020; aquest import cobrirà els assajos i la representació, prèvia presentació de la factura nominal corresponent.

d) Posarà a la disposició dels grups un mitjà de transport adequat per als desplaçaments en ruta, que serà un autobús suficientment gran per a carregar l'escenografia, el vestuari i altres utensilis per a la representació, els quals s'hauran d'adequar a la capacitat d'aquest vehicle; en cap cas, llevat que es porte escenari portàtil, es preveu la possibilitat d'afegir una furgoneta per a la càrrega.

e) S'encarregarà de la difusió i la promoció del projecte general i de les representacions que es facen al campus de Sant Vicent del Raspeig de la Universitat d'Alacant, en alguna de les seues seus o en aquelles poblacions amb les quals la Universitat d'Alacant té signats convenis de col·laboració i intercanvi culturals.

Totes les quantitats econòmiques compromeses aniran a càrrec del capítol II del Servei de Cultura, i queden subjectes a l'efectiva disponibilitat pressupostària i de despesa d'aquest òrgan.

6. El VCEL estudiarà i valorarà les sol·licituds rebudes a través d'una comissió formada per cinc membres: la directora del Secretariat de Promoció Cultural i Lingüística -o la persona en qui delegue-, que actuarà de presidenta; el director del Servei de Cultura, que actuarà de secretari; i com a vocals, el vicerector d'Estudis i Formació -o la persona en qui delegue-, la directora de la Universitat Permanent i un o una professional de prestigi reconegut en la matèria, designat lliurement pel rector de la Universitat d'Alacant. La Comissió de Selecció basarà la valoració conjunta i la selecció dels candidats en els mèrits al·legats i acreditats, tenint en compte els criteris generals següents:

a) Interès cultural i artístic del projecte (fins a 15 punts).

b) Curriculum vitae i descripció de la trajectòria professional de la persona que proposa el projecte (fins a 20 punts).

c) Viabilitat del projecte (fins a 10 punts).

d) Adequació del projecte a l'àmbit universitari i, en concret, a l'alumnat de la Universitat Permanent de la Universitat d'Alacant (fins a 20 punts).

e) Originalitat de les propostes (fins a 15 punts).

Aquesta valoració suposarà com a màxim 80 punts

7. Les candidatures valorades que hagen obtingut un mínim de 40 punts hauran de passar obligatòriament una entrevista personal que tindrà una puntuació màxima de 20 punts. L'entrevista versarà sobre la major aptitud o idoneïtat dels projectes presentats, per a determinar les habilitats concretes del projecte preseleccionat, el perquè de l’elecció de l’obra, la versió que es durà a terme, entre altres aspectes. Si el candidat o la candidata no aconsegueix un mínim de 10 punts en l’entrevista, quedarà eliminat. Si no s’arriba a la puntuació mínima requerida, la Comissió declararà deserta la convocatòria.

Resultarà seleccionada la candidatura que obtinga la puntuació final més elevada.

8. La participació en aquesta convocatòria implica l'acceptació d'aquestes bases.

9. El tractament de les dades de caràcter personal sol·licitades en aquest procés de selecció queden subjectes al compliment del Reglament General de Protecció de Dades- Reglament (UE) 2016/679, de 27 d'abril, i la normativa que en resulte de la seua aplicació. Del tractament de les dades de caràcter personal es donarà la corresponent informació als interessats, amb el contingut que preveu la legislació referenciada de protecció de dades de caràcter personal.

Carles Cortés Orts

Vicerector de Cultura, Esport i Llengües

Alacant, 31 de maig de 2018





[Carretera Sant Vicent del Raspeig s/n  
03425 Sant Vicent del Raspeig - Alacant  
 Tel. 30 166 2115 - Fax 25 154 3107](https://www.google.es/maps/@90.714101,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12665&trk=tyah&trkInfo=tarId%4M1881247358308%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)